FINNOMENA Market Alert: ตลาดหุ้นเวียดนามร่วงแรง 3.5% - FINNOMENA
ตลาดหุ้นเวียดนาม ดัชนี VN30 ปรับตัวลง 3.5% เป็นการปรับตัวลดลงแย่ที่สุดในรอบ 30 เดือน
3 ต.ค. 2565

ตลาดหุ้นเวียดนาม ดัชนี VN30 ปรับตัวลง 3.5% เป็นการปรับตัวลดลงแย่ที่สุดในรอบ 30 เดือน โดยได้รับแรงกดดันจากกลุ่มการเงิน อุตสาหกรรมการผลิต ก่อสร้างและอสังหาริมทรัพย์ หลังจากค่าเงินดองของเวียดนามยังคงอ่อนค่าลงอย่างรวดเร็วเมื่อเทียบกับดอลลาร์สหรัฐฯ ส่งผลให้นักลงทุนต่างชาติขายหุ้นเวียดนามอย่างเนื่อง รวมไปถึงผลจากอัตราดอกเบี้ยในตลาดเวียดนามที่เพิ่มสูงขึ้นหลังจากธนาคารกลางของเวียดนามปรับเพิ่มดอกเบี้ยนโยบายถึง 1% ในสัปดาห์ก่อนหน้า
FINNOMENA Investment Team มองว่า ตลาดหุ้นเวียดนาม มีภาพรวมเศรษฐกิจและปัจจัยพื้นฐานที่ยังแข็งแกร่ง โดย GDP ไตรมาส 3 ที่ผ่านมาเติบโตได้ถึง 13.7% นับว่าโดดเด่นที่สุดในภูมิภาค รวมถึงยังมีโอกาสเติบโตได้อีกในอนาคต การปรับประมาณการกำไรยังดีเมื่อเทียบกับหุ้นโลกโดยรวม และ Valuation อยู่ในระดับที่น่าสนใจทั้งในระยะสั้นและยาว
อย่างไรก็ตาม การปรับตัวลงดังกล่าวอยู่ในลักษณะของการ Panic Sell ซึ่งมีความผันผวนในระดับที่สูง ในระยะสั้นจึงแนะนำรอสัญญาณการสร้างฐานค่อยทยอยสะสมเพื่อการ “ลงทุน” ในระยะยาวอีกครั้ง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: